Марттәи ажәылара аҿы иҭахаз ргәалашәара иазку акциа Аҟәа ақалақь аҿы имҩаҧысраны иҟоуп
Аҟәа. Хәажәкыра 14. Аҧсныпресс. Аҟәа ақалақь Ахадара аҿари аспорти рызҵаарақәа рзы Аилак Аҧсны Аџьынџьтәылатәи еибашьраан Марттәи ажәылара аҿы иҭахаз ргәалашәара иазку акциа еиҿнакаауеит.
Акциа хәажәкыра 15, асааҭ 17:00 рзы Аҟәа ақалақь, Ахьӡ-Аҧша апарк аҿы имҩаҧгахоит. Амш цәгьахар, иарбоу аусмҩаҧгатә В. Г. Арӡынба ихьӡ зху Арратә Ахьӡ-Аҧша амузеи аизарақәа рзал ахь ииагахоит.